سلطنت دی اساری دے دران کھیمر دے جاوا تے بعد چ سری ویجائیا سلطنت نال قریبی ثقافتی ، سیاسی تے تجارتی تعلقات رہے جہڑے کہ کھیمر دی دکھنی سرحد دے پرے واقع سن ۔ اسدی سبتوں وڈی میراث انگکول شہر اے جہڑا اسدے عروج ویلے اسدا راجگھر سی ۔ انگکول شہر کھیمر سلطنت دی طاقت تے ثروت دا مرکز سی ۔ بادشاہت دے سرکاری مذہباں چ ہندومت ، ماہایانا بدھ مت سن تے بعد چ 13ویں صدی عیسوی چ سری لنکا توں تھیراواڈا بدھ مت ایتھے متعارف ہوئیا تے غالب آ گئیا ۔ جدید تحقیق نے ایہہ ثابت کیتا اے اے کہ انگکول صنعتی زمانے توں پہلے جگ دا سبتوں وڈا شہری مرکز سی تے اج دے نیو یارک توں وی وڈا سی ۔